Ir-Regolament tal-Kummissjoni (KEE) Nru 1785/93
tat-30 ta’ Ġunju 1993
dwar il-fatt operattiv għar-rati ta’ konverzjoni agrikoli wżati fis-settur tal-fibri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3813/92 tat-28 ta’ Diċembru 1992 dwar il-unità ta’ kont u r-rati ta’ konverżjoni li għanhom jiġu applikati għall-għanijiet tal-politika komuni agrikola [1], u b’mod partikolari l-Artikolu 6(2) tiegħu,
Billi l-għajnuna introdotta bir-Regolemanet tal-Kunsill (KEE) Nru 845/72 tal-24 ta’ April 1972 jipprovdi miżuri speċjali biex-iħajjar t-trobbija tad-dud tal-ħarir [2], kif l-aħħar emendat bir-Regolament (KEE) Nru No 2059/92 [3], hija mogħtija għall-kaxxi ta’ bajd li minnhom id-dud ikun trabba b’suċċess; billi, għalhekk, il-ġrajja li biha l-għan ekonomiku ikun intlaħaq, bejn wieħed u ieħor, titqies li tkun seħħet f-1 ta’ Awissu ta’ kull sena tal-marketing; billi dik id-data tista għalhekk tittieħed bħala l-fatt operattiv għar-rata ta’ konverzjoni agrikola applikabbli għall-għajnuna tad-dud tal-ħarir;
Billi r-Regolament tal-Kummissjoni (KEE) Nru 876/75 tat-3 ta’ April 1975 jiddefinnixxi l-ġrajja li biha l-għajnuna dwar il-kittien u l-qanneb u d-dud tal-ħarir tkun dovuta u għandha titħallas [4], ir-Regolament tal-Kummissjoni (KEE) Nru 1426/86 tal-14 ta’ Mejju 1986 jistabbilixxi l-fatt operattiv għall-għajnuna ta’ ħażna privata għall-kittien u l-fibri tal-qanneb [5] u l-Artikolu 15 tar-Regolament tal-Kummissjoni (KEE) Nru 1201/89 tat-3 ta’ Mejju 1989 jipprovdi regoli għall-implimentazzjoni tas-sistema ta’ għajnuna għat-tajjar [6], kif l-aħħar mendat bir-Regolament (KEE) Nru 2328/92 [7], jistabilixxi l-ġrajjiet operattivi għar-rata ta’ konverzjoni agrikola fuq il-bażi ta’ kriterji u dispożizzjonijiet legali li ġew radikalment mibdula fil-kuntest ta’ l-arranġamenti agrimonetarji ġodda introdotti bir-Regolament (KEE) No 3813/92; billi r-Regolament tal-Kummissjoni (KEE) Nru 1068/93 tat-30 ta’ April 1993 dwar regoli dettaljati li jistabilixxu u japplikaw r-rati ta’ konverzjoni agrikoli [8] jistabbilixxi ġrajjiet operattivi għar-rati ta’ konverzjoni agrikoli, partikolarment dawk applikabbli għall-ammonti in kwistjoni, fuq il-bażi tad-dispożizzjonijiet il-ġodda;
Billi l-Artikolu 10(1) u (2) tar-Regolament (KEE) Nru 1068/93 jipprovdi għall-ġrajjiet operattivi għall-prezz minimu u l-għajnuna għat-tajjar li għandhom ikunu dawk attwalment speċifikati fl-Artikolu 15 tar-Regolament (KEE) Nru 1201/89; billi, iżda, huwa xieraq li tiġi ndikata l-possibiltà għall-iffissar tar-rati ta’ konverzjoni agrikoli għall-għajnuna bil-quddiem;
Billi l-Artikolu 11(1) tar-Regolament (KEE) Nru 1068/93 jipprovdi għar-rata ta’ konverzjoni agrikola valida fil-bidu tas-sena tal-marketing li tintuża għall-għajnuna kull ettaru għal-kittien u l-qanneb; billi l-Artikolu 10(3) ta’ dak ir-Regolament jipprovdi li l-fatt operattiv għall-għajnuna ta’ ħażna privata għall-fibri tal-kittien u l-qanneb għandha tiġi ffissata bħala l-ewwel jum tal-kuntratt għal kull lott konċernat; billi, għalhekk, ir-Regolamenti (KEE) Nru 876/75 u (KEE) Nru 1426/86 jistgħu jitħassru;
Billi l-miżuri li għalihom jipprovdi dan ir-Regolament jaqblu ma’ l-opinjoni tal-Kumitat ta’ Ġestjoni tal-Kittien u l-Qanneb,
ADOTTAT DAN IR-REGOLAMENT:
Artikolu 1
Il-fatt operattiv li tagħti r-regoli għad-dritt ta’ l-għajnuna għad-dud tal-ħarir għandha tiġi meqjusa li sseħħ fl-1 ta’ Awissu tas-sena tal-marketing konċernata.
Artikolu 2
Is-subparagrafu li ġej qiegħed b’dan jiżdied ma’ l-Artikolu 15 tar-Regolament (KEE) Nru 1201/89:
"Iżda, r-rata ta’ konverzjoni agrikola għall-għajnuna tista’ tiġi ffissata bil-quddiem bla ħsara għall-kundizzjonijiet li għalihom jirriferu l-Artikoli 13 sa 17 tar-Regolament tal-Kummissjoni (KEE) Nru 1068/93 [9]."
Artikolu 3
Ir-Regolamenti (KEE) Nru 876/75 u (KEE) Nru 1426/86 huma b’dan imħassra.
Artikolu 4
Dan ir-Regolament għandu jidħol fis-seħħ fis-seba’ jum li jiġi wara dak li fih jiġi ppublikat fil-Ġurnal Uffiċċjali tal-Komunitajiet Ewropej.
Għandu jkun japplika mis-sena tal-marketing 1993/94.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Ġunju 1993.